CELEX: C2006/074/16
Language: et
Date: 2006-03-25 00:00:00
Title: Kohtuasi C-46/06: Euroopa Ühenduste Komisjoni  30. jaanuaril 2006.  aasta esitatud hagi Tšehhi Vabariigi vastu

25.3.2006   
            
            
               ET
            
            
               Euroopa Liidu Teataja
            
            
               C 74/9
            
         Euroopa Ühenduste Komisjoni 30. jaanuaril 2006. aasta esitatud hagi Tšehhi Vabariigi vastu
   (Kohtuasi C-46/06)
   (2006/C 74/16)
   Kohtumenetluse keel: tšehhi
   Euroopa Ühenduste Komisjon esitas 30. jaanuaril 2006 Euroopa Ühenduste Kohtule hagi Tšehhi Vabariigi vastu. Hageja esindajad on L. Jelinek ja W. Wils, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1.
            
            
               tuvastada, et kuna Tšehhi Vabariik ei ole vastu võtnud vajalikke õigus- ja haldusnorme Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (1) täitmiseks või vähemalt ei ole komisjoni neist teavitanud, siis on Tšehhi Vabariik rikkunud selle direktiivi järgnevatest sätetest tulenevaid kohustusi: artikli 3 lõige 3; artikli 6 lõige 1 osas “mis tahes tõhusatest tehnilistest meetmetest kõrvalehoidmise vastu, kui asjaomase teo sooritanud isik on või põhjendatult peab olema teadlik taotletavast eesmärgist”; artikli 6 lõige 3; artikli 6 lõike 4 lõiked 1, 4 ja 5; artikli 7 lõike 1 teine lõik; artikli 7 lõige 2; artikli 8 lõige 2 osas “samuti artikli 6 lõikes 2 nimetatud seadmete, toodete ja komponentide konfiskeerimist”; artikli 8 lõige 3; artikli 10 lõige 1; ja artikli 11 lõige 2;
            
         
               2.
            
            
               mõista kohtukulud välja Tšehhi Vabariigilt.
            
         Väited ja peamised argumendid
   Direktiivi siseriiklikusse õigusesse ülevõtmise tähtaeg möödus 1. juulil 2004.
   
      (1)  EÜT L 167, 22.6.2001, lk 10.